417.05 REGOLAMENTI DWAR IL-KONVENZJONI EWROPEA DWAR IL-PRIVATTIVI L-AVVIŻ LEGALI 99 ta’ l-2007, kif emendat bl-Avviż Legali 426 ta’ l-2007. L-AVVIŻ LEGALI 99 ta’ l-2007, kif emendat bl-Avviż Legali 426 ta’ l-2007. 1. It-titolu ta’ dawn ir-regolamenti hu Regolamenti dwar il-Konvenzjoni Ewropea dwar il-Privattivi. Tifsir. 2. F’dawn ir-regolamenti, u kemm-il darba r-rabta tal-kliem ma tkunx teħtieġ xort’oħra- " applikazzjoni għal privattiva Ewropea " tfisser applikazzjoni għal privattiva Ewropea li tiġi preżentata skond il-Konvenzjoni; "l-Att " tfisser l-Att dwar il-Privattivi Industrijali u d-Disinni, u kliem u frażijiet użati f’dawn ir-regolamenti għandu jkollhom l-istess tifsir kif mogħti lilhom fl-Att; Kap. 417. Kap. 417. " il-Konvenzjoni " tfisser il-Konvenzjoni fuq l-Għoti ta’ Privattivi Ewropej, magħmula fi Munich fil-5 ta’ Ottubru, 1973 kif riveduta u l-Konvenzjoni magħmula fi Munich fid-29 ta’ Novembru, 2000; "privattiva Ewropea " tfisser privattiva mogħtija mill-Uffiċċju Ewropew tal-Privattivi skond il-Konvenzjoni; " l-Uffiċċju " tfisser l-uffiċċju nazzjonali responsabli għall-ħruġ ta’ privattivi f’Malta. 3. Ħlas. Il-ħlasijiet li għandhom isiru fil-każ ta’ applikazzjoni, reġistrazzjoni jew kull ħaġa oħra taħt dawn ir-regolamenti għandhom ikunu dawk imniż/lin fl-annessa Skeda ta’ Drittijiet li tinsab ma’ dawn ir-regolamenti. 4. Liġi li tapplika. (1) Privattivi Ewropej u applikazzjonijiet għal privattivi Ewropej li jsemmu lil Malta għandhom jiġu regolati b’dawn ir-regolamenti u bl-Att kemm-il darba ma jiġix provdut xort’oħra fil-Konvenzjoni. (2) Fil-każ ta’ konflitt bejn id-disposizzjonijiet tal-Konvenzjoni u dawk ta’ dawn ir-regolamenti jew ta’ l-Att, ikunu d-disposizzjonijiet tal-Konvenzjoni li jipprevalu. 5. Preżentata ta’ applikazzjonijiet għall-privattivi Ewropej. (1) L-applikazzjonijiet għal privattivi Ewropej, ħlief applikazzjonijiet diviżorji, jistgħu jiġu preżentati fl-Uffiċċju f’kull lingwa li hi ammissibbli taħt l-artikolu 14) tal-Konvenzjoni. (2) Dawn li ġejjin jeħtieġu traduzzjoni għall-Ingliż li għandha tiġi preżentata fi żmien xahar minn meta tiġi preżentata l-applikazzjoni għal privattiva Ewropea: (a) indikazzjoni li tkun qed tintalab privattiva Ewropea; (b) l-informazzjoni li twassal biex l-applikant ikun identifikat. (3) L-applikanti li jkollhom ir-residenza tagħhom jew il-post prinċipali ta’ negozju f’Malta, għandhom jippreżentaw applikazzjoni għal privattiva Ewropea dwar xi invenzjoni li tista’ tolqot is-sigurtà nazzjonali ta’ Malta fl-Uffiċċju; ħlief f’dawk il-każi fejn tintalab prijorità fuq l-ewwel preżentata f’Malta. 6. Effetti ta’ applikazzjoni għal privattiva Ewropea. (1) Applikazzjoni għal privattiva Ewropea, li tkun issemmi lil Malta u li tkun ingħatat data tal-preżentata, għandha tkun ekwivalenti għal applikazzjoni nazzjonali regolari, meta dan ikun adatt, bil-prijorità mitluba għall-applikazzjoni għall-privattiva Ewropea u jkun xi jkun ir-riżultat ta’ dik l-applikazzjoni. (2) Applikazzjoni għall-privattiva Ewropea li tkun ġiet pubblikata u li tkun issemmi lil Malta għandha tagħti l-protezzjoni mogħtija taħt l-artikolu 27 bis-saħħa ta’ l-artikolu 28 ta’ l-Att mid-data meta l-Uffiċċju Ewropew tal-Privattivi jippublikaha. 7. Effetti ta’ privattiva Ewropea. (1) Bla ħsara għas-subregolamenti), privattiva Ewropea lissemmi Malta għandha, mid-data tat-tismija meta tkun ġiet mogħtija mill-Uffiċċju Ewropew tal-Privattivi, tagħti l-istess drittijiet daqs likieku kienet privattiva mogħtija mill-Uffiċċju. (2) (a) Is-sid tal-privattiva għandu jipprovdi traduzzjoni għall-Ingliż lill-Uffiċċju fil-perjodu ordnat kif stipulat fl-Artikolu 65(1) tal-Konvenzjoni. (b) Tis ta’ ssir applikazzjoni għall-estensjoni ta’ dan il-perjodu u flimkien magħha għandu jsir il-ħlas stabbilit. L-estensjoni hekk mitluba ma tistax tkun iktar minn xahrejn. (3) Meta bħala riżultat ta’ proċedura ta’ oppożizzjoni quddiem l-Uffiċċju Ewropew tal-Privattivi, il-privattiva Ewropea tibqa’ kif emendata, is-subregolament (2) għandu jkun japplika mutatis mutandis. (4) F’każ li ma jiġux mħarsa r-rekwiżiti mniż/lin skond is-sub regolamenti), il-privattiva Ewropea għandha titqies bħala nullaabinitio. (5) It-twaqqif mill-ġdid tad-drittijiet skond l-artikolu 46 ta’ l-Att għandu jkun japplika mutatis mutandis. 8. Test awtentiku ta’ privattivi Ewropej. (1) Meta xi traduzzjoni ordnata taħt ir-regolament 7 tkun tagħti protezzjoni li tkun anqas minn dik mogħtija mill-privattiva Ewropea fil-lingwa tal-proċeduri, dik it-traduzzjoni għandha titqies bħala t-test awtentiku ħlief għall-proċeduri ta’ revoka. (2) Is-sid tal-privattiva Ewropea jista’ jippreżenta traduzzjoni korreġuta f’kull ħin. It-traduzzjoni korreġuta għandha tibda’ biss isseħħ wara li tkun tqegħdet għad-disposizzjoni tal-pubbliku mill-Uffiċċju. (3) Kull persuna li, bonafidi, tkun qiegħda tagħmel użu jew tkun għamlet preparazzjonijiet effettivi u serji għall-użu ta’ xi invenzjoni, li l-użu tagħha ma jkunx jikkostitwixxi ksur tal-privattiva fit-traduzzjoni oriġinali tagħha tista’, wara li t-traduzzjoni korreġuta tibda’ sseħħ, tkompli dak l-użu fil-kors tan-negozju tagħha jew għall-ħtiġiet ta’ dak in-negozju mingħajr ħlas. 9. Drittijiet annwali. Id-drittijiet annwali għall-privattivi Ewropej għandhom jitħallsu lill-Uffiċċju għal kull sena li tiġi wara dik li fiha t-tismija ta’ l-għotja tal-privattiva Ewropea tiġi pubblikata mill-Uffiċċju tal-Privattivi Ewropej. 10. Konverżjoni f’applikazzjoni għal privattiva nazzjonali. (1) Applikazzjoni għal privattiva Ewropea li ssemmi lil Malta tista’ tiġi mibdula f’applikazzjoni għal privattiva nazzjonali meta l-applikazzjoni għal privattiva Ewropea titqies li tkun irtirata konformement ma’ l-Artikolu 77(5) tal-Konvenzjoni jew minħabba li t-traduzzjoni ta’ l-applikazzjoni taħt l-Artikolu 14(2) tal-Konvenzjoni ma tkunx ġiet preżentata fil-ħin, konformement ma’ l-Artikolu 90(3) tal-Konvenzjoni. (2) L-applikant għandu, fi żmien xahrejn mid-data meta l-Kontrollur jistieden lill-applikant biex jippreżenta t-traduzzjoni f’xi waħda mil-lingwi uffiċjali ta’ l-Uffiċċju, jħallas id-dritt ordnat. (3) Meta l-Kontrollur jiddeċiedi li talba għal applikazzjoni ta’ konverżjoni tkun ammissibbli, l-applikazzjoni għandha tiġi trattata bħala applikazzjoni għar-reġistrazzjoni ta’ privattiva taħt l-Att. (4) Deċiżjoni tal-Kontrollur fir-rigward ta’ applikazzjoni ta’ konverżjoni għandha tiġi trattata bħala deċiżjoni tal-Kontrollur taħt l-Att. 11. Protezzjoni simultanja. Sostitwita: A.L.426 ta’ l-2007. Meta privattiva Ewropea li ssemmi lil Malta u privattiva nazzjonali għandhom l-istess data tal-preżentata jew, meta tintalab prijorità, l-istess data ta’ prijorità, ikunu ġew mogħtija lill-istess persuna jew lis-suċċessur tagħha fit-titolu, il-privattiva nazzjonali ma għandu jkollha l-ebda effett sa fejn tkun tkopri l-istess invenzjoni bħall-privattiva Ewropea mill-ġurnata meta t-terminu ta’ żmien għall-preżentata ta’ oppożizzjoni għall-privattiva Ewropea jkun intemm mingħajr ma tkun ġiet preżentat oppożizzjoni jew mill-ġurnata meta l-proċedura ta’ oppożizzjoni tkun irriżultat f’deċiżjoni finali li żżomm il-privattiva Ewropea. Skeda ta’ Drittijiet (Regolament 3) Ħlas ta’ trasmissjoni għall-preżentata ta’ € 46.59 + Ħlas ta’ servizzi Applikazzjoni ta’ Privattiva Ewropea.......... ta’ courier Konverżjoni f’applikazzjoni għal privattiva nazzjonali............................... € 698.81 Preżentata ta’ dokumenti tradotti skond ir-regolament 5(1).......................... € 232.94 Preżentata ta’ traduzzjoni skond ir-regolament 7(2)(b)................................. € 232.94 Preżentata ta’ traduzzjoni korreġuta........... € 116.47